Kallynteria

Kallynteria (, ) oli antiikin Ateenassa vietetty juhla, joka oli omistettu Athenelle. Sitä vietettiin Thargelion-kuun 24. päivä eli nykyisen touko-kesäkuun aikoihin.

Kallynteria oli puhdistus- ja sovitusjuhla Athenen lepyttämiseksi ennen sadonkorjuun alkua. Se edelsi siihen läheisesti liittynyttä seuraavan päivän Plynteria-juhlaa, jossa Erekhtheionissa sijainnut Athenen kulttikuva ja sen vaatteet pestiin. Kallynteriassa Athenen temppeli siivottiin ja mahdollisesti myös siellä palaneen ikuisen tulen öljy vaihdettiin.

Lähteet 

Antiikin Ateenan juhlat